Николас Гийен
Самотна палма

Превод от испански: Александър Муратов, 1956

chitanka.info

Палмата, дето е в двора,

изникна самотна;

израстваше, без да усетя,

израстна самотна;

под слънцето и под луната

живее самотна.

Снага неподвижна и дълга

възправя самотна,

самотна във двора затворен,

навеки самотна,

пазачка на залеза ален,

бленува самотна.

Самотната палма зелена

бленува самотна,

че с вятъра волна полита,

свободна, самотна,

полита без корен и почва,

свободна, самотна,

до облака чак се издига,

самотната палма

небето самотна

достига.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.